ପିଟୁଇଟାରୀ ଆପୋପ୍ଲେକ୍ସି

ସାଧାରଣତ ପିଟୁଇଟାରୀର ଏକ ଅର୍ବୁଦ ଥିଲେ ଏହା ଘଟିଥାଏ, ଯଦିଓ ଅଧିକାଂଶ ଲୋକ ସେମାନଙ୍କର ଏହି ଅବସ୍ଥା ପୂର୍ବରୁ ଅଛି ବୋଲି ଅନୁଭବ ନ ଥାଏ । ଅସ୍ତ୍ରୋପଚାର, ଗର୍ଭାବସ୍ଥା, ଆଣ୍ଟିକୋଏଗୁଲାଣ୍ଟ, ମୁଣ୍ଡ ଆଘାତ ଏବଂ ଡେଙ୍ଗୁ ଜ୍ୱର ପରେ ଉଚ୍ଚ ରକ୍ତଚାପ ଥିଲେ ଏହି ରୋଗ ସଙ୍କଟ ରହେ । ଅନ୍ତର୍ନିହିତ କାର୍ଯ୍ୟବିଧିରେ ରକ୍ତସ୍ରାବ ଯୋଗୁ ହୁଏ କିମ୍ବା ପିଟୁଇଟାରୀକୁ ପର୍ଯ୍ୟାପ୍ତ ରକ୍ତ ଯୋଗାଣ ହୋଇ ନଥାଏ । ଲକ୍ଷଣ ଉପରେ ଆଧାର କରି ଏହି ରୋଗ ନିର୍ଣ୍ଣୟ କରାଯାଏ ଏବଂ ଏମଆରଆଇଦ୍ୱାରା ନିଶ୍ଚିତ କରାଯାଇଥାଏ । ଲମ୍ବର ପଙ୍କଚର୍ କଲେ ରକ୍ତ ମିଶ୍ରିତ ସେରେବ୍ରୋସ୍ପାଇନାଲ୍ ଫ୍ଲୁଇଡ୍ ମିଳିପାରେ ।

ପ୍ରାରମ୍ଭିକ ଚିକିତ୍ସାରେ ସାଧାରଣତଃ ୧୦୦ ମିଗ୍ରା ହାଇଡ୍ରୋକୋର୍ଟିସୋନ ସହିତ ଶିରାଭ୍ୟନ୍ତର ସାଧାରଣ ସାଲାଇନ୍ ଦିଆଯାଏ । ଦୃଷ୍ଟି ଶକ୍ତି କିମ୍ବା ଚେତନା ସ୍ତର ହ୍ରାସ ପାଇଥିବା ଲୋକମାନଙ୍କର ୭ ଦିନ ମଧ୍ୟରେ ସର୍ଜିକାଲ୍ ଡିକମ୍ପ୍ରେସନ କରିବାକୁ ସୁପାରିଶ କରାଯାଏ । ପ୍ରାୟ ୮୦% ଲୋକଙ୍କର ଦୀର୍ଘକାଳୀନ ହାଇପୋପିଟ୍ୟୁଟାରିଜିମ୍ ଥାଏ ଏବଂ ତାଙ୍କର ହରମୋନ ପ୍ରତିସ୍ଥାପନ ଚିକିତ୍ସା ଆବଶ୍ୟକ ହୁଏ ।

ପିଟୁଇଟାରୀ ଆପୋଲେକ୍ସି ଏକ ଅସାଧାରଣ ରୋଗ ଯାହା ମାତ୍ର ୦.୪% ଲୋକଙ୍କୁ ପ୍ରଭାବିତ କରିଥାଏ । ପିଟୁଇଟାରୀ ଅର୍ବୁଦ ଥିବା ଲୋକମାନଙ୍କ ମଧ୍ୟରୁ ୧୦% ଲୋକ ଏହି ରୋଗର ପ୍ରଭାବିତ ହୁଅନ୍ତି । ପ୍ରଥମ ମାମଲା ୧୮୯୮ ମସିହାରେ ପର୍ସ ବେଲିଙ୍କଦ୍ୱାରା ଲିଖିତ ହୋଇଥିଲା । ବର୍ତ୍ତମାନର ନାମକରଣ ୧୯୫୦ ମସିହାରେ ଆରମ୍ଭ ହୋଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki